**BASES PER A L’ADJUDICACIÓ I UTILITZACIÓ DE LES PLACES D’APARCAMENT EN LLOGUER AL PASSEIG DE LA ZONA FRANCA, NÚM. 106**

Les presents bases tenen per objecte fixar les condicions d’adjudicació i utilització de l’aparcament ZONA FRANCA en lloguer del Passeig de la Zona Franca 106, que, integrat en el programa “APARCAQUÍ”, explota l’Institut Municipal de l’Habitatge i Rehabilitació de Barcelona (IMHAB).

1. **Condicions d’adjudicació**

Inicialment s’oferiran les places existents als residents, que tindran el termini de set dies naturals per formalitzar la seva petició, un cop rebuda la proposta.

Un cop reservades les places per als residents de la promoció, la resta de les places s’adjudicaran per rigorós ordre de formalització a l’oficina d’Informació de l’IMHAB. Excepcionalment i en el cas que, un cop passats vint dies naturals des de la publicació en el web de l’IMHAB de l’oferta de places d’un nou aparcament, la demanda hagués superat a l’oferta, es convocarà un sorteig públic entre els sol·licitants registrats fins a la data esmentada. En qualsevol cas, les places que es sol·licitin per a la seva adquisició, tindran prioritat sobre les sol·licituds per a lloguer.

Aquest sorteig serà anunciat al web de l’IMHAB i, un cop realitzat, els demandants de les places no adjudicades quedaran en llista d’espera segons l’ordre sortejat. Els posteriors sol·licitants s’incorporaran al llistat esmentat d’acord amb la data de la seva petició.

1. **Condicions d’utilització**

L’usuari signarà un contracte de prestació de serveis, on es declararà coneixedor d’aquestes bases i n’acceptarà el contingut.

La relació contractual que s’estableix entre l’IMHAB i l’usuari es prorrogarà tàcitament per períodes mensuals successius, llevat de comunicació escrita per qualsevol d’ambdues parts, amb un mes d’antelació.

Les tarifes de l’aparcament podran ser revisades anualment, però prèviament a qualsevol modificació l’IMHAB ho comunicarà per escrit als usuaris en el transcurs del primer trimestre de l’any.

L’usuari disposarà –previ pagament d’un dipòsit establert a l’efecte- d’un comandament a distància per plaça, que permet l’accés del vehicle autoritzat. Tanmateix, disposarà d’una targeta que permet l’accés de vianants. Si així ho desitja, podrà disposar de més targetes d’accés de vianants previ pagament del cost de les mateixes.

Es consideraran incompliments del contracte, pel que fa a la utilització de l’aparcament l’ impagament de la mensualitat, l’ús inadequat de les instal·lacions de l’aparcament, l’ús de les escales de veïns sense que s’hagi produït una situació d’emergència, l’aparcament indegut en espais comuns i/o fora de les línies dibuixades per a cada plaça, i també la utilització de la plaça contractada per a altres finalitats que no siguin estrictament la d’aparcar el cotxe autoritzat. A cada plaça d’aparcament li correspon l’ús exclusiu per a un sol vehicle. Els incompliments seran sancionats amb la interrupció immediata del contracte de prestació de serveis.

Cas d’haver un canvi de vehicle, s’haurà de notificar fefaentment. Per tant, resta prohibida la cessió del contracte a tercers per part del titular.

Quan l’IMHAB tingui una oferta en ferm per comprar una plaça prèviament adjudicada en lloguer d’acord amb aquest Plec, oferirà a l’usuari actual la resta de places disponibles, per tal que pugui escollir de nou la que cregui més adient.

L’aparcament té contractada una pòlissa de responsabilitat civil, que no cobreix robatoris, accidents o incidents entre vehicles. Si es produeix qualsevol fet no cobert per la pòlissa vigent, es podrà sol·licitar en un termini màxim de 48 h., la gravació feta per les càmeres existents als efectes de presentar la denúncia o demanda pertinent on correspongui.

1. **Rebuts i pagaments**

L’existència d’un rebut pendent de pagament, dins dels períodes establerts, originarà la interrupció automàtica del servei fins que es produeixi el pagament.

L’existència de dos rebuts pendents de pagament, dins dels terminis establerts, originarà la baixa definitiva del servei.

Quan un rebut sigui retornat s’avisarà a l’usuari afectat, però no es tornarà a tramitar a l’entitat bancària a menys que es demostri que la devolució ha estat per motius imputables a l’IMHAB. En qualsevol altre cas, l’usuari haurà d’abonar en efectiu el rebut pendent, a la caixa de les oficines de l’IMHAB.